b'\n_START_ARTICLE_\nVi lader billedet st\xc3\xa5 et \xc3\xb8jeblik\n_START_SECTION_\nHandling\n_START_PARAGRAPH_\nEn film fra en datter til en far. En film om erindring, tab og k\xc3\xa6rligheden til mennesket bag diagnosen. I filmen tr\xc3\xa6der vi ind i et utydeligt billede af m\xc3\xb8rke, farve og skygger. Det er erindringens sl\xc3\xb8rede stier, som \xc3\xa5bner sig. Filmen er skabt med billeder af naturen som en uvis fort\xc3\xa6lling. Vi ser som et barn, der opslugt betragter hver detalje i tr\xc3\xa6ernes blade og skaber sit eget dr\xc3\xb8mmende univers midt i oplevelsen af en far, der forsvinder i en nyfunden religi\xc3\xb8s v\xc3\xa6kkelse og sin hjernes vilde udsving.'